ভারতের ব্যুরো অব পুলিশ রিসার্চ অ্যান্ড ডেভেলপমেন্টের সাবেক মহাপরিচালক এন আর ওয়াসান বলেন, ‘যাঁরা যোগ্য ও সৎ, তাঁদেরই উচ্চ পদে আনা উচিত। শুধু সততা দিয়ে চলবে না।’ বিশ্লেষকেরা বলছেন, সাম্প্রতিক সময়ে রাজনৈতিক ও অন্যান্য বিষয় বিবেচনায় নিয়ে ঊর্ধ্বতন কর্মকর্তা নিয়োগের চল চালু হয়েছে। এসব কর্মকর্তার উচ্চপর্যায়ের কাজ সামলানোর অভিজ্ঞতাও নেই। যেমন বর্তমানে সিবিআইয়ের অন্তর্বর্তীকালীন প্রধান হলেন এম নাগেশ্বর রাও। কিন্তু সংকট মোকাবিলার কোনো অভিজ্ঞতা তাঁর নেই। শুধু তা–ই নয়, নাগেশ্বর রাওয়ের বিরুদ্ধেই আছে দুর্নীতির অমীমাংসিত অভিযোগ। অথচ সেই ব্যক্তিকেই সংস্থা সামলানোর দায়িত্ব দিয়েছে সরকার!